CELEX: 62018TN0546
Language: da
Date: 2018-09-17 00:00:00
Title: Sag T-546/18: Sag anlagt den 17. september 2018 — XM m.fl. mod Kommissionen

5.11.2018   
            
            
               DA
            
            
               Den Europæiske Unions Tidende
            
            
               C 399/53
            
         
      Sag anlagt den 17. september 2018 — XM m.fl. mod Kommissionen
      (Sag T-546/18)
      (2018/C 399/68)
      Processprog: fransk
      
         Parter
      
      
         Sagsøgere: XM og 26 andre sagsøgere (ved advokat N. de Montigny)
      
         Sagsøgt: Europa-Kommissionen
      
         Sagsøgernes påstande
      
      
                  —
               
               
                  Annullation af de for de forskellige sagsøgere bebyrdende afgørelser, som består i ansættelsesmyndighedens afgørelser om ikke at tildele dem godtgørelse af skoleudgifter for 2017/2018, og som kom til udtryk på forskellige måder alt efter omstændigheder, som er særlige for den enkelte sagsøger:
                  
                              —
                           
                           
                              enten ved en individuel afgørelse (og nærmere bestemt en e-mail), hvori afslaget på godtgørelse præcist meddeles.
                           
                        
                              —
                           
                           
                              eller ved benævnelsen »processed« i deres Sysper, der anses for at være en afgørelse om afslag fra sagsøgeren, når den efterfølgende lønseddel, den følgende måned (tidligst den 10. når der er tale om datoen for udsendelsen af lønsedlerne) ikke indeholder nogen godtgørelse eller kun en godtgørelse af transportudgifter.
                           
                        
                              —
                           
                           
                              eller ved en fuldstændig manglende behandling af den pågældende ansøgning, fire måneder efter indgivelsen af denne, som værende et stiltiende afslag.
                           
                        
            
                  —
               
               
                  Europa-Kommissionen tilpligtes at betale sagsomkostningerne.
               
            
         Søgsmålsgrunde og væsentligste argumenter
      
      Til støtte for søgsmålet har sagsøgerne anført fire anbringender.
      
                  1.
               
               
                  Første anbringende om tilsidesættelse af artikel 3, stk. 1, i bilag VII til vedtægten for tjenestemænd i Den Europæiske Union og af de almindelige gennemførelsesbestemmelser vedrørende godtgørelse af lægeudgifter, for så vidt som sagsøgtes ændrede fortolkning har tilsidesat de erhvervede rettigheder, de berettigede forventninger, retssikkerheden og princippet om god forvaltning.
               
            
                  2.
               
               
                  Andet anbringende om tilsidesættelse af barnets rettigheder, af retten til familieliv og af retten til uddannelse.
               
            
                  3.
               
               
                  Tredje anbringende om tilsidesættelse af ligebehandlingsprincippet og af princippet om forbud mod forskelsbehandling.
               
            
                  4.
               
               
                  Fjerde anbringende om, at den anfægtede afgørelse er behæftet med manglende effektiv afvejning af sagsøgernes rettigheder og manglende overholdelse af proportionalitetsprincippet.